**Generálny biskupský úrad ECAV na Slovensku**

 **Palisády 46, Bratislava**

**–––––––––––––––––––––––––––––––––––––––––––––––––––––––––––––––––––––––––**

 **7. ročník speváckej súťaže**

 ***DUCHOVNÁ PIESEŇ***

****

**PROPOZÍCIE SÚŤAŽE 2019/2020**

**Evanjelická cirkev augsburského vyznania na Slovensku,** Generálny biskupský úrad ECAV na Slovensku, Referát misie, vnútornej misie a školstva, v spolupráci so Školským výborom a Výborom cirkevnej hudby a hymnológie ECAV na Slovensku vyhlasuje v školskom roku 2019/2020 súťaž Duchovná pieseň / ďalej DP /. DP sa uskutoční v zmysle Organizačného poriadku Duchovná pieseň registrovaného na MŠVVŠ SR č. 2016-18289/42794:5-10H0.

**CIEĽ SÚŤAŽE:**

Motivovať žiakov k poznávaniu a spievaniu duchovnej piesne. Vedecké prieskumy ukazujú, že deti a mládež sa veľmi málo venujú spevu. Súťažou chceme motivovať deti s hudobným talentom a dať im možnosť rozvíjať svoj dar.

**CIEĽOVÉ ZAMERANIE SÚŤAŽE:**

***Sólový spev***

**PODMIENKY SÚŤAŽE:**

**Súťažiaci:**

1. Deti a žiaci z cirkevných zborov, ktorí navštevujú náboženskú výchovu ev. a. v.

na štátnych a súkromných školách, ktorí sú víťazi v senioráte.

1. Deti a žiaci z evanjelických škôl, ktorí zvíťazili v školskom kole.

|  |  |  |
| --- | --- | --- |
| **Kategórie účastníkov:** Materské školy |  |  |
| 1. kategória: |  od 6 do 8 rokov (od 1. ročníka základnej školy) |
| 2. kategória: | od 9 do 10 rokov |
| 3. kategória: | od 11 do 13 rokov |
| 4. kategória: | od 14 do 20 rokov |
| Rozhodujúci je vek súťažiaceho v deň konania seniorátneho a školského kola. |
| **ORGANIZAČNÉ ZABEZPEČENIE** |

Organizátor: Generálny biskupský úrad, Evanjelická cirkev

 augsburského vyznania na Slovensku

Dátum celoslovenského kola: **7. mája 2020**

Miesto konania: Evanjelická spojená škola Martin, M. R. Štefánika 17

Predseda odbornej poroty: ThDr. Jana Bosáková, PhD.

**Povinné piesne pre jednotlivé kategórie:**

**MŠ kategória** 1. pieseň

 Ľubovoľná detská kresťanská pieseň podľa vlastného výberu

**1. kategória:** 1. pieseň

 ES - *ľubovoľná pieseň z ES*

 2. pieseň

 Detská kresťanská pieseň podľa vlastného výberu

**2. kategória:** 1. pieseň

 *ES - 386 Slnko spravodlivosti*

 2. pieseň

 Kresťanská pieseň podľa vlastného výberu

**3. kategória:** 1. pieseň

 *ES – 462 K Tebe, Bože všemohúci, (bez hudobného sprievodu)*

 2. pieseň

 *ES - ľubovoľná pieseň*

 3. pieseň

 Kresťanská pieseň podľa vlastného výberu

**4. kategória:** 1. pieseň

 *ES - 245 – Ó láska Božia, láska večná (bez hudobného sprievodu)*

 2. pieseň

 *ES - ľubovoľná pieseň*

3. pieseň

Kresťanská pieseň podľa vlastného výberu

* ES – Evanjelický spevník

**Sólový spev**

Sprievod 1. povinná skladba bez sprievodu, je možné udať tóninu, 2 slohy naspamäť

a) MŠ a 1. kategória môžu spievať s hudobným sprievodom aj pieseň z ES

b) MŠ, 1. kategória, 2. kategória – vlastný korepetítor

c) ďalšie skladby: jeden hudobný nástroj: klavír, gitara, akordeón, prípadné ďalšie nástroje konzultujte s predsedníčkou poroty

(klavír bude k dispozícii, gitara tiež, ale je možné priniesť si svoju,

**syntetizátory nie sú povoleným sprievodom, vlastný elektronický klavír s možnosťou transpozície je povolený**)

d) 3. kategória a 4. kategória – ponúkame spoločného korepetítora. V prípade záujmu o spoločného korepetítora zaslať noty s prihláškou

e) spieva sa bez ozvučenia, bez mikrofónu

f) piesne je možné transponovať

**Kritériá hodnotenia:**

* Súťaž je verejná a dvojúrovňová – školské/seniorálne kolá a celoslovenské kolo
* Súťažiaci je povinní sledovať časový priebeh svojej kategórie a byť v súťažnej miestnosti najneskôr počas vystúpenia predchádzajúceho súťažiaceho
* Spievanie spamäti je podmienkou – vždy dva verše z povinnej alebo zvolenej skladby
* Súťažiaci spieva všetky súťažné skladby naraz
* Kresťanskú pieseň podľa vlastného výberu je možné spievať aj v inom jazyku ako slovenčina
* Pri registrácii predloží súťažiaci porote vlastný notový materiál k skladbe, ktorá nie je z Evanjelického spevníka. (V prípade, že tak neurobí, nebude v súťaži hodnotený, môže sa zúčastniť nesúťažne.)
* Výkony súťažiacich hodnotí trojčlenná porota bodmi; každý porotca v rozsahu od 1 do 10 bodov za každú pieseň zvlášť. Súťažiaci môže celkovo získať maximálne 60 bodov (1. a 2. kategória) alebo 90 bodov (3. a 4. kategória)
* Konečné hodnotenie súťažiacich bude realizované formou zaradenia do zlatého, strieborného a bronzového pásma alebo udelením diplomu za účasť. Zaradenie do jednotlivých pásiem sa urobí na základe dosiahnutého počtu bodov nasledovne:
* **1. a 2. kategória:**
* Zlaté pásmo: 60 – 50 bodov
* Strieborné pásmo: 49 – 40 bodov
* Bronzové pásmo: 39 – 25 bodov
* Diplom za účasť: 24 – 0 bodov
* **3. a 4. kategória:**
* Zlaté pásmo: 90 – 75 bodov
* Strieborné pásmo: 74 – 60 bodov
* Bronzové pásmo: 59 – 40 bodov
* Diplom za účasť: 39 – 0 bodov

V každej kategórii určí porota absolútneho víťaza podľa najvyššieho dosiahnutého počtu bodov.

* Rozhodnutia poroty sú konečné.
* Súťažiaci súťaží s vlastným korepetítorom.
* Súťažiaci nemajú možnosť predchádzajúcej skúšky v miestnosti, kde sa súťaží.

Hodnotíme úroveň hlasovej výchovy - intonáciu, frázovanie, dýchanie, celkový umelecký dojem, ovládanie skladby – spamäti.

**Všeobecne záväzné pokyny:**

* **do celoslovenského kola** postupujú víťazi každej kategórie, ktorí obsadili **1. miesto** v školskom kole z každej kategórie alebo v seniorátnom kole. V celoslovenskom kole budú spoločné kategórie pre súťažiacich z cirkevných škôl aj zo seniorátov.
	+ 1. Prostredníctvom písomnej prihlášky sa do celoslovenského kola súťaže môžu prihlásiť žiaci, ktorí vyhrali vo svojej kategórii v školskom kole v cirkevnej škole a žiaci, ktorí vyhrali vo svojej kategórii v rámci seniorátu.
		2. Písomnú prihlášku postupujúcich do celoslovenského kola zašle poverený koordinátor za cirkevnú školu a za seniorát na Referát misie, vnútornej misie a školstva GBÚ ECAV v Bratislave do **20. apríla 2020** na adresu:

Daniela Veselá

tajomníčka pre školstvo a vzdelávanie

Palisády 46 P.O.Box 289

810 00 Bratislava

skoly@ecav.sk

1. Propozície súťaže budú zverejnené aj na stránke www.ecav.sk.